Komisija za provedbu oglasa za prijam u državnu službu na određeno vrijeme u Ministarstvo unutarnjih poslova, Policijsku upravu međimursku, objavljenog dana 11.10.2024. godine na web stranicama Ministarstva pravosuđa, uprave i digitalne transformacije, Policijske uprave međimurske i Hrvatskog zavoda za zapošljavanje, objavljuje:

**POZIV NA TESTIRANJE
 KANDIDATIMA/KINJAMA**

koji/e su podnijeli/e pravodobne i potpune prijave te ispunjavaju formalne uvjete iz oglasa za prijam u državnu službu na određeno vrijeme u Ministarstvo unutarnjih poslova, Policijsku upravu međimursku, objavljenog dana 11.10.2024. godine na web stranicama Ministarstva pravosuđa, uprave i digitalne transformacije, Policijske uprave međimurske i Hrvatskog zavoda za zapošljavanje, za radna mjesta:

**1. INTERVENTNA JEDINICA POLICIJE**
**- referent (administrativni tajnik) -**1 izvršitelj/ica

**2. POLICIJSKA POSTAJA PRELOG**
**- referent  (upravni referent) -** 1 izvršitelj/ica

koje će se održati dana **4.12.2024. godine (srijeda)** u prostorijama Policijske uprave međimurske u Čakovcu, Jakova Gotovca 7, za:

**- radno mjesto pod rednim brojem 1. u 08,30 sati**

**- radno mjesto pod rednim brojem 2. u 09,00 sati**

**Kandidati koji udovoljavaju uvjetima oglasa, o tome, kao i terminu testiranja, biti će obaviješteni i osobno telefonom.**

Pravni izvori za pripremu kandidata/kinja za testiranje objavljeni su na web stranici Policijske uprave međimurske istovremeno s objavom oglasa.

Kandidati/kinje koji nisu podnijeli/e pravodobnu ili potpunu prijavu ili ne ispunjavaju formalne uvjete iz oglasa, ne smatraju se kandidatima/kinjama prijavljenim na oglas te će im biti dostavljena pisana obavijest u kojoj se navode razlozi zbog kojih se ne smatraju kandidatom/kinjama prijavljenim na oglas. Obavijest će im biti dostavljena putem elektroničke pošte, a ukoliko u prijavi nisu naveli adresu elektroničke pošte, obavijest će im biti dostavljena poštanskom službom.

Sve dodatne informacije kandidati/kinje mogu dobiti na telefon  040/373-111.

**PRAVILA TESTIRANJA**

Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane oglasom ili nisu predali potpunu dokumentaciju, kao i osobe za koje se utvrdi da nisu podnijele prijavu na oglas za radna mjesta za koje se obavlja testiranje, ne mogu pristupiti testiranju.

**NAPOMENA: Kandidati/kinje koji dođu u zgradu gdje se održava testiranje nakon vremena određenog za početak testiranja, neće moći pristupiti testiranju.**

Po utvrđivanju identiteta i svojstva kandidata/kinja, isti će biti upućeni u dvoranu gdje će se održavati testiranje.

Testiranje se sastoji od provjere znanja, sposobnosti i vještina bitnih za obavljanje poslova radnog mjesta.

Za provjeru znanja, sposobnosti i vještina, kandidatima/kinjama se dodjeljuje od 0 do 10 bodova. Smatra se da su kandidati/kinje zadovoljili/e na testiranju ako su dobili/e najmanje 5 bodova.

**Za vrijeme testiranja nije dopušteno:**

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija bez odobrenja osobe koja provodi testiranje;
* razgovarati s ostalim kandidatima/kinjama niti na drugi način remetiti koncentraciju kandidata/kinja;

|  |
| --- |
| **NAPOMENA:** **Za vrijeme boravka u prostorijama gdje se održava testiranje kandidati/kinje su dužni/e poštivati kućni red i postupati prema uputama Komisije za provedbu oglasa. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja te će se smatrati da su odustali/e od daljnjeg postupka testiranja.** |

Na razgovor će se pozvati kandidati/kinje koji su ostvarili/le ukupno najviše bodova na testiranju i to 10 kandidata. Ako je na testiranju zadovoljilo manje od 10 kandidata, na razgovor će se pozvati svi kandidati koji su zadovoljili na testiranju. Također, svi kandidati koji dijele 10. mjesto nakon provedenog testiranja pozvat će se na intervju.

            Komisija kroz razgovor (intervju) s kandidatima/kinjama utvrđuje znanja, vještine i sposobnosti, te stečeno radno iskustvo.

            Rezultati razgovora (intervjua) boduju se na isti način kao i testiranje odnosno  svakom pojedinom kandidatu/kinji se dodjeljuje određeni broj bodova od 0 do 10.

             O točnom terminu razgovora (intervjua) kandidati/kinje će biti pravovremeno obaviješteni.

                                                                                      Komisija za provedbu oglasa